CELEX: 62014CA0072
Language: hr
Date: 2015-09-09 00:00:00
Title: Spojeni predmeti C-72/14 i C-197/14: Presuda Suda (drugo vijeće) od 9. rujna 2015. (zahtjevi za prethodnu odluku koje su uputili Gerechtshof te 's-Hertogenbosch, Hoge Raad der Nederlanden – Nizozemska) – X protiv Inspecteur van Rijksbelastingdienst (C-72/14) i T. A. van Dijk protiv Staatssecretaris van Financiën (C-197/14) (Prethodno pitanje — Radnici migranti — Socijalna sigurnost — Primjenjivo pravo — Lađari na Rajni — Potvrda E 101 — Dokazna snaga — Pokretanje postupka pred Sudom — Obveza postavljanja prethodnog pitanja)

3.11.2015   
            
            
               HR
            
            
               Službeni list Europske unije
            
            
               C 363/9
            
         Presuda Suda (drugo vijeće) od 9. rujna 2015. (zahtjevi za prethodnu odluku koje su uputili Gerechtshof te 's-Hertogenbosch, Hoge Raad der Nederlanden – Nizozemska) – X protiv Inspecteur van Rijksbelastingdienst (C-72/14) i T. A. van Dijk protiv Staatssecretaris van Financiën (C-197/14)
   (Spojeni predmeti C-72/14 i C-197/14) (1)
   
   ((Prethodno pitanje - Radnici migranti - Socijalna sigurnost - Primjenjivo pravo - Lađari na Rajni - Potvrda E 101 - Dokazna snaga - Pokretanje postupka pred Sudom - Obveza postavljanja prethodnog pitanja))
   (2015/C 363/11)
   Jezik postupka: nizozemski
   
      Sud koji je uputio zahtjev
   
   Gerechtshof te 's-Hertogenbosch, Hoge Raad der Nederlanden
   
      Stranke glavnog postupka
   
   
      Tužitelji: X (C-72/14), T. A. van Dijk (C-197/14)
   
      Tuženici: Inspecteur van Rijksbelastingdienst (C-72/14), Staatssecretaris van Financiën (C-197/14)
   
      Izreka
   
   
               1.
            
            
               Članak 7. stavak 2. točku (a) Uredbe Vijeća br. 1408/71 od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice kao i članke 10.c do 11.a, 12.a i 12.b Uredbe Vijeća br. 574/72 od 21. ožujka 1972. o utvrđivanju postupka provedbe Uredbe (EEZ) br. 1408/71, u inačici koja je izmijenjena i ažurirana Uredbom Vijeća (EZ) br. 118/97 od 2. prosinca 1996., kako je izmijenjena Uredbom (EZ) br. 647/2005 Europskog parlamenta i Vijeća od 13. travnja 2005., treba tumačiti na način da potvrda koju je u obliku potvrde E 101 izdala nadležna institucija države članice da bi se potvrdilo da se na radnika primjenjuje socijalno zakonodavstvo te države članice, kada se na tog radnika primjenjuje sporazum koji se odnosi na socijalnu sigurnost lađara na Rajni, koji je usvojila Konferencija vlada čiji je zadatak bio revidirati Sporazum od 13. veljače 1961. koji se odnosi na socijalnu sigurnost lađara na Rajni, potpisan u Ženevi 30. studenoga 1979., ne obvezuje institucije drugih država članica. U tom pogledu nije važna činjenica da institucija izdavateljica nije imala namjeru izdati pravu potvrdu E 101, već je iskoristila tipski formular te potvrde iz administrativnih razloga.
            
         
               2.
            
            
               Članak 267. treći stavak UFEU-a treba tumačiti na način da nacionalni sud protiv čijih odluka prema nacionalnom pravu nema pravnog lijeka, poput suda koji je uputio zahtjev, nije obvezan uputiti Sudu Europske unije prethodno pitanje samo zato što je niži nacionalni sud, u postupku sličnom onome koji se vodi pred tim sudom i u kojem se radi o identičnoj problematici, postavio Sudu Europske unije prethodno pitanje niti je obvezan pričekati odgovor na njega.
            
         
      (1)  SL C 142, 12. 5. 2014.
   
   
      SL C 223, 14. 7. 2014.